Асобная тэма для тых, хто ездзіць за мяжу. У ідэале без страхоўкі ў іншую краіну не ўедзеш, візы не атрымаеш. Вось толькі, калі чалавек трапляе ў бяду на вуліцы, то поліс звычайна не з ім, а ў багажы, у гатэльным нумары. Таму трэба насіць з сабой або ксеракопію, або хаця б сфатаграфаваць поліс на мабільнік так, каб можна было прачытаць нумар дакумента і кантактны тэлефон страхоўшчыка. Дарэчы, і страхоўкі не аднолькавыя па сваіх магчымасцях. У некаторых няма пункта, што ў выпадку смерці страхоўшчык мусіць забяспечыць вяртанне цела на Радзіму. Калі пункта няма, то і плаціць сваякам давядзецца самім.